Opintojen tavoitteet

eSports-opiskelun tavoitteena on oman pelaajaprofiilin kokonaisvaltainen haltuunotto:

urheilulliseen elämäntapaan ja arjen hallintaan tutustuminen

fyysisen harjoitteluohjelman laatiminen ja toteuttaminen

keskittymis- ja paineensietokyvyn kehittäminen

peliominaisuuksien kehittäminen



pelin analysointi ja eri stategioiden hyödyntäminen omassa pelaamisessa



tavoitteellinen osallistuminen pelitapahtumiin

Opintojen sisältö

HEOn eSportsin opintolinjalla opiskelijat keskittyvät tietotekniikkaa hyödyntävän kilpaurheilun systemaattiseen ja vastuulliseen valmentautumiseen. Lukuvuoden aikana perehdytään elektronisen urheilun kilpapelaamisen erityispiirteiden ja pelinomaisen harjoittelun lisäksi myös fyysisen kunnon luomiseen ja ylläpitoon sekä mentaaliharjoitteluun. Urheilullisen elämäntapaan kuuluu myös ravintotietous ja säännöllinen uni osana arkipäivän elämänhallintaa.

Opiskelijat muodostavat pelitiimejä, joilla osallistutaan turnaustapahtumiin. Muodostamme joukkueet hakijoiden tason mukaisesti kahden pelin ympärille: Overwatch ja Dota 2. Huomioimme hakijoiden pelitason opiskelijavalinnoissa. Opinnot sopivat sekä elektronista urheilua tavoitteellisesti harrastaville että alan ammattilaisiksi suuntautuville.

Opiskelun hintaan sisältyy kaikki maksut ja palvelut sekä yksi lämmin ateria lähiopetuspäivinä arkipäivisin. Asuntolassa asuville kuuluvat lisäksi aamupala ja lounas. Jokaisella opintolinjalla on sama hinta.